
OBČINA VERŽEJ
Ulica bratstva in enotnosti 8

9241 Veržej 
Na podlagi 20. člena Statuta Občine Veržej  (Uradno glasilo slovenskih občin, št.62/2021
in 35. člena Zakona o lokalnih volitvah (Uradni list RS, št. 94/07 - uradno prečiščeno
besedilo, 45/08, 83/12, 68/17, 93/20 - odl. US) Komisija za mandatna vprašanja, volitve in
imenovanja objavlja
JAVNI POZIV

ZA ZBIRANJE PREDLOGOV KANDIDATOV ZA PREDSEDNIKA IN ČLANE OBČINSKE VOLILNE KOMISIJE TER NJIHOVE NAMESTNIKE

I. Sestava in naloge Občinske volilne komisije
Občina ima občinsko volilno komisijo (OVK) kot samostojni občinski organ, ki v skladu z Zakonom o lokalnih volitvah (v nadaljevanju ZLV)  in drugimi predpisi ter splošnimi akti občine skrbi za izvedbo volitev in referendumov ter varstvo zakonitosti volilnih postopkov.

V 35. členu ZLV je določeno, da OVK sestavljajo predsednik in trije člani ter njihovi namestniki.

Naloge OVK so opredeljene v 41. členu ZLV, in sicer OVK:

- skrbi za zakonitost volitev župana in volitev v občinski svet,

- potrjuje posamične kandidature oziroma liste kandidatov in sestavlja sezname kandidatov oz.      

  list kandidatov,

- določa volišča,

- imenuje volilne odbore,

- ugotavlja rezultate glasovanja in razglasi rezultat volitev ter daje poročila o izidu volitev,

- opravlja in vodi neposredno tehnično delo v zvezi z volitvami,

- opravlja druge naloge, ki jih določa ZLV. 

II. Predlaganje kandidatov za predsednika in namestnika predsednika OVK Občine Veržej

Na podlagi 35. člena ZLV se predsednik in namestnik predsednika OVK imenujeta izmed sodnikov ali drugih diplomiranih pravnikov. 

Trajanje mandata: 4 leta.

Predlog oziroma prijava za imenovanje mora vsebovati naslednje podatke oz. predloge:

- naziv predlagatelja,

- ime in priimek predlaganega kandidata za predsednika oz. namestnika predsednika ter sodišče, 
  na katerem opravlja funkcijo sodnika, oz. kopijo diplome pravne fakultete za kandidata, ki je  

  diplomirani pravnik,
- rojstni datum predlaganega kandidata,

- naslov stalnega prebivališča predlaganega kandidata.
Predlogu je potrebno priložiti pisno soglasje predlaganega kandidata, da je pripravljen opravljati funkcijo, če bo imenovan.

III. Predlaganje kandidatov za tri člane OVK in njihove namestnike

Na podlagi 35. člena ZLV so ostali trije člani volilne komisije in njihovi namestniki imenujejo po predlogih političnih strank, drugih organizacij občanov v občini ter občanov.
Trajanje mandata: 4 leta.

Predlog oziroma prijava za imenovanje mora vsebovati naslednje podatke oziroma priloge:

- naziv predlagatelja,

- ime in priimek predlaganega kandidata za člana oz. namestnika člana,

- rojstni datum predlaganega kandidata,

- naslov stalnega prebivališča predlaganega kandidata.

Predlogu je potrebno priložiti pisno soglasje predlaganega kandidata, da je pripravljen opravljati funkcijo, če bo imenovan.

IV. Posredovanje predlogov

Predloge kandidatov za predsednika in člane OVK ter njihove namestnike lahko podajo politične stranke, druge organizacije občanov v občini in občani. Predloge za imenovanje kandidatov je treba posredovati v pisni obliki na naslov: Občina Veržej, Komisija za mandatna vprašanja, volitve in imenovanja Občine Veržej, Ulica bratstva in enotnosti 8, 9241 Veržej.

Upoštevani bodo tisti predlogi, ki bodo prispeli na zgoraj navedeni naslov do vključno ponedeljka, 14.3.2021, do 12. ure. 
                                                                                                   Dominik Štrakl, 
                                                                                       predsednik Komisije za mandatna                    

                                                                          vprašanja, volitve in imenovanja Občine Veržej 

